CELEX: 62012TN0389
Language: hu
Date: 2012-09-05 00:00:00
Title: T-389/12. sz. ügy: 2012. szeptember 5-én benyújtott kereset — EDF kontra Bizottság

27.10.2012   
            
            
               HU
            
            
               Az Európai Unió Hivatalos Lapja
            
            
               C 331/29
            
         
      2012. szeptember 5-én benyújtott kereset — EDF kontra Bizottság
      (T-389/12. sz. ügy)
      (2012/C 331/55)
      Az eljárás nyelve: angol
      
         Felek
      
      
         Felperes: az Électricité de France SA (EDF) (Párizs, Franciaország) (képviselők: A. Creus Carreras és A. Valiente Martin ügyvédek)
      
         Alperes: az Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg a Bizottság 2012. június 28-i C(2012) 4617 végleges határozatát, mely határozat megtagadta a felperes számára az összefonódással kapcsolatos eljárásban vállalt kötelezettségek egyikében előírt végleges beruházási határozat határidejének 2014. december 31-ig történő meghosszabbítását (COMP/M.5549 — EDF/Segebel ügy);
               
            
                  —
               
               
                  az alperest kötelezze a költségek viselésére.
               
            
         Jogalapok és fontosabb érvek
      
      Keresete alátámasztása érdekében a felperes öt jogalapra hivatkozik.
      
                  1.
               
               
                  Az első jogalap téves jogalkalmazáson, és a 139/2004/EK tanácsi rendelet és a 802/2004/EK bizottsági rendelet alapján elfogadható korrekciós intézkedésekről szóló bizottsági közlemény (1) 72. és azt követő cikkeinek téves alkalmazásán alapul.
               
            
                  2.
               
               
                  A második jogalap az ügy lényeges elemeivel kapcsolatos nyilvánvaló mérlegelési hibán alapul.
               
            
                  3.
               
               
                  A harmadik jogalap az arányosság elvének megsértésén alapul.
               
            
                  4.
               
               
                  A negyedik jogalap hatáskörrel való visszaélésén és/vagy a gondos ügyintézés elvének megsértésén alapul.
               
            
                  5.
               
               
                  Az ötödik jogalap az indokolás hiányán alapul, amennyiben a Bizottság egyáltalán nem indokolta meg határozatát.
               
            
         (1)  HL C 267. 2008., 1. o.